Réngkong

Réngkong 230pxPintonan Seni Réngkong nalika Panén Fungsi Utama Ngangkut paré, Kasenian Bahan Utama Awi Gombong, Injuk Sora Has "Ngék-ngok" (wirahma gésékan) Hubungan Budaya Sérén Taun, Nyi Pohaci Sanghyang Asri
Réngkong nyaéta ngaran alat anu digunakeun pikeun manggul paré. Réngkong miboga ciri has nyaéta bisa ngaluarkeun sora anu unik nalika dipaké leumpang bari mikul beban paré. Sarta mangrupa salah sahiji kasenian tradisional anu diwariskeun ku karuhun Sunda, anu nepi ka kiwari masih hirup jeung ngawarnaan masarakat agraris di sajumlah wewengkon daerah tanah priangan.

Di sajumlah kampung adat, ngaréngkong jadi kasenian anu paling sering minton, utamana nalika geugeusan paré dibawa ka pilemburan pikeun ditunda dina leuit. 

 Konstruksi sarta Bahan 
Pikeun ngahasilkeun sora anu hadé, réngkong teu bisa dijieun tina sagawayah awi. Aya sababaraha bagian penting:
 Rancatan: Dijieun tina hiji awi gombong anu kolot, panjangna kira-kira 2 méter. Awi ieu kudu kuat tapi ngenyod.
 Tali Gantung: Ngagunakeun injuk anu dipintel (dipulir). Gésékan antara ijuk sarta kulit awi ieu anu bakal ngahasilkeun sora.
 Beungbeurat: Mangrupa beungkeutan paré (geugeusan) anu digantungkeun dina tungtung tali ijuk.

 Aspék Budaya sarta Filosofi 
Dina kahirupan masarakat agraris Sunda, réngkong miboga harti anu jero:

 1. Simbol Rasa Syukur 
Sora réngkong anu ramé dianggap salaku "musik alam" anu ngalambangkeun rasa syukur ka Gusti sarta panghormat ka Nyi Pohaci Sanghyang Asri. Beuki tarik sorana, beuki katingal sumanget sarta kabungah patani saatos panén.

 2. Kasenian Réngkong 
Ayeuna, réngkong geus mekar jadi seni pintonan. Para pamaén réngkong biasana maké pakéan adat Pangsi sarta Iket. Gerakan awakna nuturkeun wirahma sora réngkong, sakapeung dibarengan ku waditra séjén saperti dogdog atawa angklung. Seni ieu sering dipintonkeun dina ritual Sérén Taun sarta mapag tamu agung.

 Rujukan 

 Tutumbu Kaluar 

 Réngkong salaku Warisan Budaya Takbenda

Kategori:Kabudayaan Sunda
Kategori:Alat Musik Tradisional Sunda
Kategori:Pertanian di Tatar Sunda
Kategori:Kasenian Sunda